Държавен вестник, бр. 63, 2010 г., стр. 35

БРОЙ  63	
Д Ъ Р Ж А В Е Н  В Е С Т Н И К 	
СТР.  35  
образование „Селско, горско и рибно стопан­
ство“ и професионално направление „Горско 
стопанство“ съгласно Списъка на професиите 
за професионално образование и обучение по 
чл. 6, ал. 1 от Закона за професионалното 
образование и обучение.
Чл. 2. Държавното образователно изис­
кване за придобиването на квалификация 
по професията 623020 „Техник-механизатор“ 
съгласно приложението към тази наредба 
определя изискванията за придобиването на 
трета степен на професионална квалифика­
ция за специалност 6230201 „Механизация на 
горското стопанство“. 
Чл. 3. Въз основа на ДОИ по чл. 1 и 
рамковата програма по чл. 10, ал. 3, т. 3 от 
Закона за професионалното образование и 
обучение се разработват учебни планове и 
учебни програми за обучението по специал­
ността по чл. 2.
Раздел II
Съдържание на Държавното образователно 
изискване
Чл. 4. (1) С ДОИ по чл. 1 се определят 
професионалните компетенции в края на 
обучението по професията, които гарантират 
на обучаемия възможност за упражняване 
на професията 623020 „Техник-механизатор“.
(2) Държавното образователно изискване 
за придобиването на квалификация по профе­
сията „Техник-механизатор“ определя общата, 
отрасловата и специфичната задължителна 
професионална подготовка за професията, как­
то и задължителната чуждоезикова подготовка 
по професията и избираемата подготовка. 
(3) Съдържанието на всеки вид задължи­
телна професионална подготовка по ал. 2 
включва:
1. необходимите професионални компе­
тенции (знания, умения и професионално-
личностни качества); 
2. тематичните области, от които се фор­
мира съдържанието на учебните предмети/
модули. 
Чл. 5. С ДОИ по чл. 1 се определят и вхо­
дящото минимално образователно равнище, 
профилът на професията, целите на обучение­
то, оценяването по време и при завършване на 
обучението, удостоверяването на придобитата 
професионална квалификация, необходимата 
материална база.
Преходни и заключителни разпоредби
§ 1. Учебните планове и учебните програми 
за обучение по професията, действащи към 
влизане в сила на тази наредба, се прилагат 
до разработване и утвърждаване на учебните 
планове и учебните програми по чл. 3.
§ 2. Тази наредба се издава на основание 
чл. 17, т. 3 във връзка с чл. 16, т. 7 от Закона 
за народната просвета.
§ 3. Наредбата влиза в сила от деня на 
обнародването є в „Държавен вестник“.
Министър: С. Игнатов
Приложение 
към чл. 2
Държавно образователно изискване за при­
добиване на квалификация по професията 
„Техник-механизатор“
Професионално направление:
 623
Горско стопанство
Наименование на професията:
 623020
Техник-механизатор
 Специалност:
Степен на профе­
сионална квалифи­
кация
 6230201 Механизация на 
горското стопан­
ство
Трета
1. Входни характеристики
1.1. Изисквания за входящо минимално 
образователно равнище за ученици и за лица, 
навършили 16 години
За придобиване на трета степен на профе­
сионална квалификация по професията „Тех­
ник-механизатор“ от Списъка на професиите 
за професионално образование и обучение по 
чл. 6, ал. 1 ЗПОО (утвърден от министъра на 
образованието и науката със Заповед № РД-09-413 
от 12.05.2003 г.; изм. и доп. със Заповед № РД-
09-04 от 08.01.2004 г., Заповед № РД-09-34 от 
22.01.2004 г., Заповед № РД-09-255 от 09.04.2004 г., 
Заповед № РД-09-274 от 18.02.2005 г., Заповед 
№ РД-09-1690 от 29.09.2006 г., Заповед № РД-
09-828 от 29.06.2007 г., Заповед № РД-09-1891 от 
30.11.2007 г., Заповед № РД-09-298 от 19.02.2009 г., 
Заповед № РД-09-1803 от 29.10.2009 г.) входящото 
минимално образователно равнище за ученици 
е завършен седми клас или завършено основно 
образование.
За придобиване на трета степен на професи­
онална квалификация по професията „Техник-
механизатор“ входящото минимално образова­
телно равнище за лица, навършили 16 години, е 
завършено основно образование.
1.2. Изисквания към здравословното състояние 
на кандидатите за обучение
Здравословното състояние на кандидата се 
удостоверява с медицинско свидетелство, доказва­
що, че професията „Техник-механизатор“, по която 
желае да се обучава, не му е противопоказна.
2. Профил на професията
2.1. Дейности, предмети и средства на труда 
и професионални компетенции 
Основните характеристики на профила на 
професията са представени в табл. 1.